Škola umeleckého priemyslu (Košice, Jakobyho 15)

Škola umeleckého priemyslu je stredná škola v Košiciach na Jakobyho ulici. Štúdium na škole je denné štvorročné a končí maturitnou skúškou. Učebný plán je zostavený zo všeobecno-vzdelávacích predmetov, spoločných pre všetkých študentov, ale aj odborných predmetov, špecificky určených podľa jednotlivých študijných odborov.

 História 
Počiatky školy začali Strednou priemyselnou školou stavebnou a zememeračskou, na ktorej sa vyučoval odbor užité umenie. Oddelením sa od Strednej priemyselnej školy v roku 1973 vznikla Stredná umelecko-priemyselná škola. Škola sa prispôsobila požiadavkám na trhu práce a bola transformovaná na Školu úžitkového výtvarníctva. Neskôr zmenila názov na Škola umeleckého priemyslu, ktorý nesie do dnes.

 Možnosti štúdia 
V súčasnosti škola poskytuje možnosť štúdia v 4-ročných študijných odboroch ukončených maturitnou skúškou:
 animovaná tvorba
 dizajn digitálnych aplikácií
 grafický a priestorový dizajn
 dizajn exteriéru
 digitálna maľba - koncept art
 fotografický dizajn konzervátorstvo a reštaurátorstvo - maliarske techniky
 odevný dizajn
 propagačné výtvarníctvo
 propagačná grafika
 scénická dekoračná tvorba a reprodukčná maľba

 Referencie 

 Externé odkazy 
 Oficiálna stránka Školy umeleckého priemyslu

Kategória:Stredné školy v Košiciach
Kategória:Organizácie v zriaďovateľskej pôsobnosti Košického samosprávneho kraja
Kategória:Školy umeleckého priemyslu na Slovensku